rejauldu/bengali-wikipedia huggingface dataset:
মো. গোলাম ইয়াকুব (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মো. গোলাম ইয়াকুবের জন্ম  মাগুরা জেলার  মহম্মদপুর উপজেলার নহাটা ইউনিয়নের নারানদিয়া গ্রামে। তার বাবার নাম জমিরউদ্দীন মোল্লা এবং মায়ের নাম সাজু বিবি। তার স্ত্রীর নাম শামছুন্নাহার। তার পাঁচ ছেলে ও এক মেয়ে।    কর্মজীবন  আনসার বাহিনীতে চাকরি করতেন মো. গোলাম ইয়াকুব। মুক্তিযুদ্ধ শুরু হলে মাগুরায় প্রতিরোধযুদ্ধে গুরুত্বপূর্ণ ভূমিকা পালন করেন তিনি। পরে  ভারতে গিয়ে উন্নত প্রশিক্ষণ নেন। মুক্তিবাহিনীর একটি ক্ষুদ্র দলের নেতৃত্ব দিয়ে তাকে গেরিলা অপারেশন করার জন্য মাগুরা এলাকায় পাঠানো হয়। নহাটায় অ্যামবুশ করার কয়েক দিন পর মহম্মদপুর থানার জয়রামপুরে পাকিস্তানি সেনাদের বিরুদ্ধে সম্মুখযুদ্ধ করেন। এই যুদ্ধে তার বীরত্ব ও রণকৌশলে পাকিস্তানিদের ব্যাপক ক্ষয়ক্ষতি হয়। অনেক অস্ত্রশস্ত্র মুক্তিযোদ্ধাদের হস্তগত হয়।   মুক্তিযুদ্ধে ভূমিকা  ১৯৭১ সালের ২১ আগস্ট মাগুরা জেলার মহম্মদপুর থানার অন্তর্গত নহাটার পশ্চিম দিক দিয়ে ছিল নবগঙ্গা নদী। দক্ষিণে নড়াইল জেলা। তখন একটি কাঁচা রাস্তার মাধ্যমে নহাটার সঙ্গে অন্যান্য অঞ্চলের যোগাযোগ ছিল। এই এলাকায় পাকিস্তানিদের কোনো স্থায়ী ঘাঁটি ছিল না। কিন্তু তারা নিয়মিত টহল দিত এ এলাকায়। ২১ আগস্ট একদল পাকিস্তানি সেনা ও রাজাকার নৌকাযোগে নবগঙ্গা নদী দিয়ে নহাটায় আসে। তাদের আসার খবর মুক্তিযোদ্ধাদের দলনায়ক মো. গোলাম ইয়াকুব গুপ্তচরের মাধ্যমে আগেই পেয়ে যান। খবর পেয়ে তিনি পাকিস্তানিদের অ্যামবুশ করার সিদ্ধান্ত নেন। মুক্তিযোদ্ধারা তখন সেই এলাকাতেই ছিলেন। তারা ছিলেন মাত্র ১১ জন। ময়মনসিংহের অসীম সাহা,  যশোর জেলার দেলোয়ার ও গরিব হোসেন, মাগুরা জেলার শ্রীপুর উপজেলার পরিতোষ ছিলেন এ দলে। তাদের কাছে অস্ত্র ছিল সাতটি এসএলআর, একটি এসএমজি ও তিনটি রাইফেল। সকাল আটটার দিকে পাকিস্তানি সেনা ও রাজাকাররা সেখানে আসে। তারা সংখ্যায় ছিল প্রায় এক কোম্পানি। খবর পেয়েই দ্রুত মুক্তিযোদ্ধারা তৈরি হলেন। তারপর অবস্থান নিলেন নহাটা বাজারের পার্শ্ববর্তী পাকা স্কুল ভবনের ছাদে ও তহশিল অফিসে। ওখানে মানুষজন যারা ছিল, তারা নিরাপদ স্থানে সরে যায়। একটু পর পাকিস্তানি সেনারা নৌকাযোগে এসে ঘাটে নামে। পাকিস্তানি সেনা ও রাজাকার মিলে প্রায় ১০০ জন ছিল। গোলাম ইয়াকুব ও তার সহযোদ্ধারা চমকে গেলেন। অন্যদিকে তারা মাত্র ১১ জন। গোলাম ইয়াকুব ভয় পেলেন না। আক্রমণের সিদ্ধান্তই বহাল রাখলেন। পাকিস্তানি সেনা ও রাজাকাররা তাদের আওতার মধ্যে আসার সঙ্গে সঙ্গে গর্জে উঠল সবার অস্ত্র। গোলাগুলির শব্দের মধ্যে আর্তচিৎকার শোনা যেতে থাকল। মাটিতে লুটিয়ে পড়ল অনেক পাকিস্তানি সেনা ও রাজাকার। ঘটনার আকস্মিকতায় তারা হতবিহ্বল। পাকিস্তানিরা সব কিছু বুঝে ওঠার আগেই নিহত হলো ৩০-৩৫ জন। পরে পাকিস্তানিরা পাল্টা আক্রমণ শুরু করলে মুক্তিযোদ্ধারা নিরাপদ স্থানে চলে যান। মো. গোলাম ইয়াকুব ক্ষুদ্র দল নিয়ে দুঃসাহসিকতার সঙ্গে অ্যামবুশ পরিচালনা করেন। সেদিন পাকিস্তানি সেনারা সেখানেই অবস্থান করে। পরদিন ভোরে মুক্তিযোদ্ধারা আবার পাকিস্তানিদের আকস্মিক আক্রমণ করেন। এ আক্রমণেও বেশ কয়েকজন পাকিস্তানি সেনা নিহত হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:২০০১-এ মৃত্যু বিষয়শ্রেণী:মাগুরা জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওয়াজিউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  ওয়াজিউল্লাহর জন্ম নোয়াখালী জেলার সোনাইমুড়ি উপজেলার বজরা ইউনিয়নের বজরা গ্রামে। তার বাবার নাম নূর আলী এবং মায়ের নাম হাসমতের নেছা। তার স্ত্রীর নাম মনোয়ারা বেগম। তার চার ছেলে দুই মেয়ে।    কর্মজীবন  ইপিআরে চাকরি করতেন ওয়াজিউল্লাহ। ১৯৭১ সালে তিনি কর্মরত ছিলেন চুয়াডাঙ্গা ইপিআর উইংয়ের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৮ নম্বর সেক্টরের লালবাজার সাবসেক্টরে। এই সাবসেক্টরের কমান্ডার ছিলেন এ আর আযম চৌধুরী (বীর বিক্রম)। মুজিবনগর, সোনাপুর, ভবেরপাড়া, বল্লভপুর, বাগোয়ানসহ আরও কয়েক স্থানে তিনি সাহসিকতার সঙ্গে যুদ্ধ করেন। একবার পাকিস্তানি সেনাদের একটি দল মুজিবনগরের পার্শ্ববর্তী বল্লভপুরে মিশনারি চার্চে হামলা করে। তখন ওয়াজিউল্লাহ কয়েকজন সহযোদ্ধাকে সঙ্গে নিয়ে পাকিস্তান সেনাবাহিনীর ওই দলের ওপর সাহসিকতার সঙ্গে পাল্টা আক্রমণ চালান। অনেকক্ষণ ধরে যুদ্ধ হয়, এই যুদ্ধে পাকিস্তান সেনাবাহিনীর অনেক ক্ষয়ক্ষতি হয়। পরে তারা পালিয়ে যায়। ওই যুদ্ধের খবর তখন স্বাধীনবাংলা বেতার কেন্দ্র থেকে প্রচারিত হয়।   মুক্তিযুদ্ধে ভূমিকা  ১৯৭১ সালের আগস্ট-সেপ্টেম্বর মাসের একদিন মেহেরপুরের মুজিবনগর আম্রকাননের এই জায়গার নাম ছিল বৈদ্যনাথতলা। ১৯৭১ সালে পাকিস্তানি সেনাদের প্রধান ঘাঁটি ছিল মেহেরপুরে। অন্যদিকে মুক্তিযোদ্ধাদের অগ্রবর্তী ঘাঁটি ছিল মুজিবনগরে। পাকিস্তানি সেনারা প্রায়ই মুজিবনগরের আম্রকুঞ্জে হামলা চালাত। সেদিন বিপুলসংখ্যক পাকিস্তানি সেনা মুজিবনগরে টহলে এসে কিছু থেকে যায়। তারা আমবাগানে ওত পেতে ছিল। ওয়াজিউল্লাহর নেতৃত্বাধীন মুক্তিযোদ্ধাদের ক্ষুদ্র টহল দল সে খবর জানতেন না। টেরও পাননি তারা দূরবর্তী এলাকায় টহল দিয়ে আম্রকাননে প্রবেশ করামাত্র পাকিস্তানি সেনাদের হাতে আক্রান্ত হন। পরে তিনি একাই সাহসিকতার সঙ্গে পাকিস্তানি সেনাদের সঙ্গে যুদ্ধ করেন। তার বীরত্বে পাকিস্তানি সেনারা পিছু হটতে বাধ্য হয়। ফলে বেঁচে যান তার সহযোদ্ধারা। সীমান্ত এলাকায় টহল দিয়ে বাংলাদেশের ভেতরে এক আমবাগানে বিশ্রাম নেওয়ার জন্য ঢুকেছেন ওয়াজিউল্লাহ ও তার কয়েকজন সহযোদ্ধা। এমন সময় তারা আক্রান্ত হন। পাকিস্তানি সেনারা অতর্কিতে আক্রমণ করে। বেশ গুলিবৃষ্টির মধ্যে তারা একটুর জন্য বেঁচে গেলেন। যে যেভাবে পারলেন নিরাপদ স্থানে আশ্রয় নিলেন। ওয়াজিউল্লাহ আশ্রয় নিলেন একটি মোটা গাছের আড়ালে। সহযোদ্ধারা কে কোথায় ওয়াজিউল্লাহ জানেন না। তিনি বিচলিত না হয়ে বোঝার চেষ্টা করলেন, কোন দিক থেকে গুলি হচ্ছে। কিন্তু অবস্থান চিহ্নিত করেও পাল্টা আক্রমণ চালাতে পারছেন না। গাছের আশপাশ দিয়ে সমানে গুলি ছুটে যাচ্ছে। কয়েকটি গুলি তার নিজের গা ঘেঁষে গেছে। একটু নড়াচড়া করলেই নিশ্চিত মৃত্যু। তারপরও ওয়াজিউল্লাহ ভাবলেন, কিছু একটা করতে হবে। একটু পর অনেক কষ্টে গাছের গোড়ায় অবস্থান নিয়ে পাকিস্তানি সেনাদের অবস্থান লক্ষ করে একাই পাল্টা আক্রমণ চালালেন। কিছুক্ষণের মধ্যেই শত্রু পাকিস্তানি সেনাদের দিক থেকে গোলাগুলি কমতে থাকল। এতে তার সাহস আরও বেড়ে যায় তার।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
১৯৬৪ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট ষোলটি চলচ্চিত্র মুক্তি পায়। এর মধ্যে সাতটি বাংলা ভাষায় ও নয়টি উর্দু ভাষায় নির্মিত হয়।   মুক্তিপ্রাপ্ত চলচ্চিত্র সমূহ   মুক্তির  তারিখ চলচ্চিত্র পরিচালক অভিনয়ে ধরন টীকা তথ্যসূত্র ফেব্রু  য়ারি ১৪ শাদী কায়সার পাশা চিত্রা সিনহা, দিলীপ, নাসিমা খান, জলিল আফগানী, ড. রওশন আরা, শহিদ  উর্দু ভাষার চলচ্চিত্র মার্চ ১৩  এইতো জীবন জিল্লুর রহিম রহমান, রোজী আফসারী, সুমিতা দেবী, শওকত আকবর, ফতেহ লোহানী, মিসবাহ, কাজী খালেক  এ  প্রি  ল ২৩ সংগম জহির রায়হান হারুন রশীদ, রোজী আফসারী, খলিল, সুমিতা দেবী, বদরুদ্দিন, আনোয়ারা, মায়াদেবী, রানী সরকার, জাভেদ রশীদ, আবুল খায়ের উর্দু ভাষার চলচ্চিত্র ২৪ সুতরাং সুভাষ দত্ত সুভাষ দত্ত, কবরী, বেবী জামান, ইনাম আহমেদ, শওকত আকবর নাট্য ফ্রাঙ্কফুট এশীয় চলচ্চিত্র উৎসবে দ্বিতীয় শ্রেষ্ঠ ছবির পুরস্কার লাভ  মে ১ দুই দিগন্ত ওবায়দুল হক সুমিতা দেবী, সুজাতা, রহমান, ইনাম আহমেদ, আনোয়ার হোসেন, সিরাজুল ইসলাম ২৯ তানহা বেবী ইসলাম হারুন রশীদ, শামীম আরা, সুমিতা দেবী, ফতেহ লোহানী, নায়না, শেখ হাসান, রানী সরকার, আজিম উর্দু ভাষার চলচ্চিত্র  বৈরুত চলচ্চিত্র উৎসবে পুরস্কৃত  জু  ন ২৬ ইয়েভি এক কাহানি এস এম শফি হারুন রশীদ, চিত্রা সিনহা, ড. রওশন আরা, শওকত আকবর, মিসবাহ উদ্দিন উর্দু ভাষার চলচ্চিত্র জুলাই ১৭ অনেক দিনের চেনা খান আতাউর রহমান সৈয়দ হাসান ইমাম, সুলতানা জামান, কাফি খান, এহতেশাম, খান আতাউর রহমান, সিরাজুল ইসলাম ১৯৬৫ সালে অনুষ্ঠিত পাকিস্তান চলচ্চিত্র উৎসবে সেরা অভিনেতা বিভাগে পুরস্কার অর্জন  আ  গ  স্ট ২৮ রাজা এলো শহরে মহিউদ্দিন চিত্রা সিনহা, আনোয়ার হোসেন, সাদেক, ইনাম আহমেদ, নারায়ণ চক্রবর্তী, সিদ্দিক খান, হাসান ইমাম, সিরাজুল ইসলাম যাদের হারিয়েছিপ্যায়সেমুস্তাফিজশবনম, আজিম, শওকত আকবর, সুভাষ দত্ত, নারায়ণ চক্রবর্তীউর্দু ভাষার চলচ্চিত্র অক্টো  বর ২ মেঘ ভাঙ্গা রোদ কাজী খালেক আজিম, সুজাতা, শওকত আকবর, সুচন্দা, ইনাম আহমেদ, কাজী খালেক, গোলাম মুস্তাফা নভে  ম্বর ৬ বন্ধন কাজী জহির ইনাম আহমেদ, তন্দ্রা ভট্টাচার্য, চিত্রা সিনহা, রোজী আফসারী, আনোয়ার হোসেন, গোলাম মুস্তাফা, সাইফুদ্দিন উর্দু ভাষার চলচ্চিত্র ১৩ শীত বিকেল মহিউদ্দিন সৈয়দ হাসান ইমাম, নাজনীন, আকতার হোসেন, গোলাম মুস্তাফা, সিরাজুল ইসলাম, শিরিন, মিসবাহউদ্দিন, নাসিমা খান ডি  সে  ম্ব  র ৪ মিলন রহমান রহমান, দীবা, শওকত আকবর, মেহফুজ, কাজী খালেক উর্দু ভাষার চলচ্চিত্র  পাকিস্তান চলচ্চিত্র উৎসবে ২টি বিভাগে পুরস্কার অর্জন  কারওয়া এস এম পারভেজ শবনম, হারুন রশীদ, গোলাম মুস্তাফা, তারানা, বদরুদ্দিন, আশীষ কুমার লোহ উর্দু ভাষার চলচ্চিত্র  ২৬ মালান কায়সার পাশা শহিদ, দীপ, জয়ন্তী, জলিল আফগানী, নাসিমা খান উর্দু ভাষার চলচ্চিত্র   আরও দেখুন    ১৯৬৫ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:অসম্পূর্ণ বিষয়শ্রেণী:১৯৬৪-এ পাকিস্তান
পেস বিপণিবিতান (, Pace Khareedari Markaz ) হল একটি বিপণিবিতান, যা পাকিস্তানের পাঞ্জাবের লাহোরে অবস্থিত। 17 Best Shopping Malls of Lahore  gossipmint.com website, Published 9 April 2017, retrieved 4 February 2018   তথ্যসূত্র     বিষয়শ্রেণী:১৯৯৫-এ পাকিস্তানে প্রতিষ্ঠিত বিষয়শ্রেণী:লাহোরের ভবন ও স্থাপনা বিষয়শ্রেণী:লাহোরের বিপণিবিতান বিষয়শ্রেণী:লাহোরে খুচরা বিক্রয় বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:পাকিস্তানের বিপণিবিতান বিষয়শ্রেণী:১৯৯২-এ পাকিস্তানে প্রতিষ্ঠিত
হাবিব জাইন আরিফ () (জন্ম: হায়দ্রাবাদ, ভারত) হলেন একজন ভারতীয় রাজনীতিবিদ এবং শিবরাম্পালি, রাজেন্দ্রনগরের বৃহত্তর হায়দ্রাবাদ মিউনিসিপাল কর্পোরেশন বর্তমান নির্বাহী। তিনি অল ইন্ডিয়া মজলিস ই ইত্তিহাদ আল মুসলিমীন পার্টির সাথে জড়িত রয়েছেন।   প্রাথমিক জীবন  হাবিব জাইন আরিফ হায়দ্রাবাদ-এ হাবীব আহমদ আল হামেদ এবং বেগম মুনীর এর পরিবারে জন্মগ্রহণ করেন। তিনি দারুল উলুম-থেকে পড়াশোনা করেছেন।   কর্মজীবন  হাবিব জাইন আরিফ তৃণমূল পর্যায়ে পেশার অনেক সুযোগের থাকলেও বিভিন্ন ক্ষেত্রে মানুষের সঙ্গে আলাপচারিতার মাধ্যমে তাদের সাহায্য করেছেন। ধীরে ধীরে, তিনি একজন সফল রিয়েল এস্টেট বিক্রেতা হয়ে উঠেন। তিনি সর্বদা মানুষের সাহায্য করার ব্যাপারে আগ্রহী ছিলেন যার কারণে তিনি রাজনৈতিকভাবে সক্রিয় হয়ে ওঠেন।   ব্যক্তিগত জীবন  হাবিবের বিবাহিত জীবনে দুটি পুত্র সন্তান এবং দুটি কন্যা সন্তান রয়েছে।   মিডিয়া   হাবিব জাইন আরিফ সংবাদ চ্যানেল ও সংবাদপত্রের মধ্যে সবচেয়ে রাজনৈতিক মুখের মুখের মধ্যে একজন।   সাফল্য  তিনি ২০১৩ সালে ১৫০ কর্পরেটরের মধ্যে একজন স্থায়ী-কমিটির সদস্য হিসাবে নির্বাচিত হন। তিনি শিবরাম্পালী উন্নয়নের জন্য অনুমোদন প্রকল্পে সফলতা লাভ করেন। তাদের মধ্যে থেকে:   ওয়াইসি পাহাড়, শিবরাম্পরীর জন্য ৫০ লক্ষ টাকায় জিএইচএমসি কাজ।  শিশুদের শিক্ষাপ্রদ উন্নয়ন ও কল্যাণের জন্য প্রধান স্কুল ফাউন্ডেশনের অনুমোদন ও আরোপ করেন।   তথ্যসূত্র    বহিঃসংযোগ   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অন্ধ্র প্রদেশ রাজনীতিবিদ বিষয়শ্রেণী:হায়দরাবাদ, ভারত কর্পরেটর বিষয়শ্রেণী:হায়দরাবাদ, ভারত থেকে মানুষ বিষয়শ্রেণী:ভারতীয় মুসলিম বিষয়শ্রেণী:হায়দ্রাবাদ, ভারতের রাজনীতিবিদ
মেঘনা গ্যাসক্ষেত্র বাংলাদেশের ব্রাহ্মণবাড়িয়া জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।   অবস্থান  মেঘনা গ্যাসক্ষেত্রের অবস্থান চট্টগ্রাম বিভাগের ব্রাহ্মণবাড়িয়া জেলার বাঞ্ছারামপুর উপজেলায়, যা রাজধানী ঢাকা থেকে প্রায় ৪০ কিলোমিটার উত্তর-পূর্ব দিকে। এটি বাখরাবাদ গ্যাসক্ষেত্রের উত্তরে মেঘনা প্লাবনভূমিতে অবস্থিত।   আবিষ্কার  পেট্রোবাংলা ১৯৯০ সালে এই গ্যাসক্ষেত্রটি আবিষ্কার করে।   খনন ও কূপ  এখান হতে উল্লম্ব-পদ্ধতিতে খননকৃত ১০,০৬৯ ফুট গভীরতার একটি কূপের মাধ্যমে গ্যাস উত্তোলন করা হয়, যেটির লং-স্ট্রিং ৯,৯১২ হতে ৯,৯৪৮ ফুট এবং শর্ট-স্ট্রিংসমূহ ৯,৬২৪ হতে ৯,৬৩৯ ফুট ও ৯,৭৪৪ হতে ৯,৭৬১ ফুট গভীরে অবস্থিত।   মজুদ ও উত্তোলন  এটি একটি মধ্যম আকৃতির গ্যাসক্ষেত্র। পেট্রোবাংলার হিসাব অনুযায়ী, এখানে মোট উত্তোলনযোগ্য গ্যাসের মজুদ ১০১ বিলিয়ন ঘনফুট (বিসিএফ)। দৈনিক ২০ মিলিয়ন ঘনফুট হারে ১৯৯৭ সাল থেকে এখান হতে গ্যাস উত্তোলন করা শুরু করা হলেও অত্যধিক পানি উৎপাদনের কারণে ২০০৭ সালের ১০ আগস্ট থেকে এক্ষেত্র থেকে গ্যাস উৎপাদন স্থগিত করা হয়; তবে পরবর্তীতে শর্ট স্ট্রিং দিয়ে গড়ে দৈনিক ১২ মিলিয়ন ঘনফুট গ্যাস উত্তোলন করা হচ্ছে।   বর্তমান অবস্থা  বর্তমানে এই গ্যাসক্ষেত্রটিতে অবশিষ্ট আছে মাত্র ৩১ দশমিক ৩ বিলিয়ন ঘনফুট গ্যাস।   আরও দেখুন   বাংলাদেশের প্রাকৃতিক গ্যাসক্ষেত্রের তালিকা।   তথ্যসূত্র    বহি:সংযোগ   মেঘনা গ্যাসক্ষেত্র  - বাংলাদেশ গ্যাস ফিল্ডস কোম্পানি লিমিটেড, ব্রাহ্মণবাড়িয়া'এর তথ্য বাতায়নে।  বিষয়শ্রেণী:১৯৯০-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:চট্টগ্রামের অর্থনীতি
নাবিত ( আরবি :   ) হল আরব উপদ্বীপের একটি ঐতিহ্যবাহী গাঁজানো পানীয় যা সাধারণত জলে ভেজানো খেজুর দিয়ে তৈরি করা হয়, যদিও এটি শুকনো আঙ্গুর (কিশমিশ) দিয়েও তৈরি করা যেতে পারে। নাবিধ সাধারণত নেশাকর কোনো পানীয় নয়, তবে নির্দিষ্ট সময়ের জন্য রেখে দিলে, এটি গাঁজন স্তরের উপর নির্ভর করে হালকা নেশাকর, অথবা ভারী নেশাকর হয়ে যেতে পারে।   নাবিধ আশেপাশের অবস্থার উপর নির্ভর করে অ্যালকোহলের পরিমাণকে নেশার মাত্রায় বাড়িয়ে দেয় বলে জানা যায়। যেহেতু অনেক মুসলিম অ্যালকোহলকে হারাম বলে মনে করেন, তাই নাবিধকে অ্যালকোহলে পরিণত হবার আগেই শুধুমাত্র একটি নির্দিষ্ট সময়ের জন্য গাঁজন করা হয়। ইমাম মালিক ইবনে আনাসের হাদিস সংকলন অনুসারে, "লাউ বা পিচ দিয়ে মাখানো জগে নাবিধ প্রস্তুত করা নিষিদ্ধ।"    ইতিহাস  ইফিষের রুফাস (প্রায় ১০০ খ্রিস্টাব্দ) পানীয় নাবিদ সম্পর্কে একটি ট্র্যাক্ট লিখেছিলেন, যা কুস্তা ইবনে লুকা তার সময়ে আরবি ভাষায় রিসালাহ ফি আল-নাবীদ নামে অনুবাদ করেছিলেন।   ২০০৭ সালে, বিশ্বের বিভিন্ন লাইব্রেরি থেকে এই পাণ্ডুলিপির কপি সংগ্রহ করা হয় ও সংগ্রহ করার পর, হাকিম সৈয়দ জিল্লুর রহমান উর্দু এবং আরবি ভাষায় এই বিরল রচনাটি পুনরায় প্রকাশ করেন।  আরব লেখক ইবনে ফাদলান ভোলগায় "রুসিয়া" নামে পরিচিত এক জাতির সাথে সাক্ষাতের বর্ণনা দিয়েছেন, যারা হয়তো রাশিয়ান অথবা ভাইকিং ছিলেন। তিনি বর্ণনা করেছেন যে রুশিয়ারা কীভাবে "নাবিধ" নামে পরিচিত একটি মদ্যপ পানীয় পান করতেন। এটি আসলে কী ধরণের পানীয় ছিল তা স্পষ্ট নয়, তবে প্রেক্ষাপট থেকে স্পষ্ট যে এটি নেশাকর ছিল।  বর্তমানে আধুনিক প্রমিত আরবিতে নাবিধের অর্থ সাধারণভাবে মদ অর্থে পরিবর্তিত হয়েছে, যা ধ্রুপদী আরবি শব্দ "মদ", "খামর" এর পরিবর্তে জায়গা করে নিয়েছে।    আরো দেখুন    নাকিয়ে আল জাবিব  শিরা   তথ্যসূত্র   বিষয়শ্রেণী:পানীয় বিষয়শ্রেণী:আরবি শব্দ ও বাক্যাংশ
পিএইচপি ফ্যামিলি (পূর্বে পিএইচপি গ্রুপ অব ইন্ডাস্ট্রিজ) চট্টগ্রামভিত্তিক একটি বাংলাদেশি শিল্প প্রতিষ্ঠান। এটি ১৯৬৯ সালে সুফি মুহাম্মদ মিজানুর রহমান কর্তৃক প্রতিষ্ঠিত হয়। মিজানুর রহমান প্রতিষ্ঠানটির প্রতিষ্ঠাতা চেয়ারম্যান হিসেবে দায়িত্ব পালন করছেন।   ১৯৬৯ সাল থেকে মিজানুর রহমান ছোট ব্যবসায় যুক্ত হন। ১৯৭১ সালে বাংলাদেশ স্বাধীনতা লাভের পর তিনি পুরোপুরি ব্যবসা শুরু করেন। প্রথমে পণ্য আমদানি করে দেশীয় বাজারে বিক্রির মাধ্যমে কাজ শুরু করলেও পরে চট্টগ্রামের সীতাকুণ্ডে শিপইয়ার্ড প্রতিষ্ঠা করেন যেখানে পুরোনো জাহাজের আসবাবপত্র বিক্রি করা হতো। ১৯৮২ সালে রি-রোলিং মিল এবং ১৯৮৪ সালে ‘মংলা ইঞ্জিনিয়ার্স ওয়ার্কস’ নামে দেশের প্রথম বিলেট তৈরির কারখানা প্রতিষ্ঠা করেন। ১৯৮৬ সালে ঢাকাতে ‘পিএইচপি রানী মার্কা ঢেউটিন’ নামে একটি ঢেউটিন কারখানা প্রতিষ্ঠা করেন। এরপর আরো বিভিন্ন খাতে বিনোয়োগ করা শুরু করেন। পরবর্তীতে তিনি সকল প্রতিষ্ঠান পিএইচপি গ্রুপের অধীনে নিয়ে আসেন। বর্তমানে গ্রুপটির অধীনে ২৯টির বেশি কোম্পানি রয়েছে।  গ্রুপের অধীন প্রতিষ্ঠান  পিএইচপি কোল্ড রোলিং মিলস লিমিটেড   পিএইচপি স্টিলস লিমিটেড  পিএইচপি ইস্পাত লিমিটেড  পিএইচপি কনটিনিউস গ্যালভানাইজিং মিলস লিমিটেড  পিএইচপি এনওএফ কনটিনিউস গালভাইজিং মিলস লিমিটেড  পিএইচপি শিপ ব্রেকিং অ্যান্ড রি-সাইক্লিং ইন্ডাস্ট্রিজ লিমিটেড  পিএইচপি পাওয়ার জেনারেশন প্ল্যান্ট লিমিটেড  পিএইচপি পাওয়ার কোম্পানি লিমিটেড  পিএইচপি ফ্লোট গ্লাস ইন্ডাস্ট্রিজ  পিএইচপি অ্যাগ্রো পণ্য লিমিটেড  পিএইচপি কর্পোরেশন লিমিটেড  পিএইচপি ওভারসিজ লিমিটেড  বিএওয়াই টার্মিনাল অ্যান্ড ডিস্ট্রিবিউশন কোম্পানি লিমিটেড  পিএইচপি পেট্রো রিফাইনারি লিমিটেড  পিএইচপি স্টক ও সিকিউরিটিজ লিমিটেড  পিএইচপি কটন মিলস লিমিটেড  পিএইচপি স্পিনিং মিলস লিমিটেড	  পিএইচপি রটার স্পিনিং মিলস লিমিটেড  পেলিকান প্রপার্টিজ লিমিটেড  দিনা কোল্ড স্টোরেজ লিমিটেড  পিএইচপি লাটেক্স ও রাবার পণ্য লিমিটেড	  পিএইচপি ফিশারিজ লিমিটেড ইউনিভার্সিটি অব ইনফরমেশন টেকনোলজি অ্যান্ড সায়েন্সস  আলহাজ্ব সুফি মোহাম্মদ দায়েম উদ্দিন হাসপাতাল পিএইচি অটোমোবাইলস লিমিটেড (পিএইচপি অটোমোবাইলস লিমিটেড পিএইচপি ফ্যামিলির একটি অংশ যা প্রোটন পিএইচপি হিসাবে ২০১৭ সাল থেকে প্রোটন কার উৎপাদন শুরু করেছে, অটোমোবাইল ছাড়াও, কোম্পানি মোটরবাইক উৎপাদন।  তথ্যসূত্র  বিষয়শ্রেণী:১৯৬৯-এ প্রতিষ্ঠিত প্রস্তুতকারক কোম্পানি বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:বাংলাদেশের ইস্পাত কোম্পানি বিষয়শ্রেণী:বাংলাদেশী মার্কা বিষয়শ্রেণী:বাংলাদেশের কাচ নির্মাতা কোম্পানি বিষয়শ্রেণী:বাংলাদেশের সম্মিলিত কোম্পানি
গীতা কাপুর (জন্ম: ৫ জুলাই ১৯৭৩) ভারতীয় চলচ্চিত্র (বলিউড) এবং ভারতীয় রিয়ালিটি নৃত্য প্রতিভা শোর যেমন ডান্স ইন্ডিয়া ডান্স, সুপার ডান্সার এবং ইন্ডিয়া কে মস্ত কালন্দরের একজন অন্যতম বিচারক হিসাবে কাজ করেছেন।  ক্যারিয়ার গীতা তার ক্যারিয়ার শুরু করেছিলেন যখন তার ১৫ বছর বয়স ছিল, তিনি সুপরিচিত বলিউডের কোরিগ্রাফার ফারাহ খান কে যোগ দেন। পরে তিনি অনেকগুলি চলচ্চিত্রে ফারাহ খান কে সহায়তা করেছিলেন, যার মধ্যে রয়েছে কুছ কুছ হোতা হ্যায়, দিল তো পাগল হ্যায়, কাভি খুশি কাভি গাম, মোহব্বতেঁ, কাল হো না হো, ম্যায় হুঁ না ও ওম শান্তি ওম, এবং ২০০৪ সালে বম্বে ড্রিমসে কাজ করেছেন।PLANET BOLLYWOOD Glittering excess rules in Broadway's new 'Bombay Dreams' New York Daily News, 25 April 2004. তার পর তিনি, ফিজা (২০০০), অশোকা (২০০১-এর চলচ্চিত্র), ২০০২ সাথিয়া (চলচ্চিত্র), ২০০৭ হেই বেবি, থোড়া পেয়ার থোড়া ম্যাজিক(২০০৮), আলাদিন (২০০৯), তিস মার খান' এর "শিলা কি জাওয়ানি" সহ (২০১০), তেরে নাল লাভ হয় গয়া, (২০১১) এবং "শিরিন ফারহাদ কি তো নিকল পড়ি" (২০১২)।  তথ্য উৎস  বহিঃসংযোগ    Filmography Bollywood Hungama  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় নারী নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:মহারাষ্ট্রের নারী শিল্পী বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:মুম্বইয়ের শিল্পী বিষয়শ্রেণী:২১শ শতাব্দীর ভারতীয় নারী শিল্পী
স্বরূপনগর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি একটি উন্মুক্ত আসন ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৯৮ নং স্বরূপনগর (এসসি) বিধানসভা কেন্দ্রটি স্বরূপনগর সমষ্টি উন্নয়ন ব্লক এবং রামচন্দ্রপুর উদয় এবং সায়েস্তা নগর-১ গ্রাম পঞ্চায়েত গুলি  বাদুড়িয়া সমষ্টি উন্নয়ন ব্লক এর অন্তর্গত।  স্বরূপনগর (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বসিরহাট লোকসভা কেন্দ্রের অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১স্বরূপনগর মহম্মদ ইশাক ভারতীয় জাতীয় কংগ্রেস১৯৫৭মহম্মদ ইশাক ভারতীয় জাতীয় কংগ্রেস ১৯৬২আব্দুল গফুর ভারতীয় জাতীয় কংগ্রেস ১৯৬৭যামিনী রঞ্জন সেনভারতের কমিউনিস্ট পার্টি১৯৬৯যামিনী রঞ্জন সেনভারতের কমিউনিস্ট পার্টি ১৯৭১চন্দ্রনাথ মিশ্রাভারতীয় জাতীয় কংগ্রেস১৯৭২চন্দ্রনাথ মিশ্রাভারতীয় জাতীয় কংগ্রেস ১৯৭৭অনিসুর রহমান বিশ্বাসভারতের কমিউনিস্ট পার্টি (মার্ক্সবাদী)১৯৮২অনিসুর রহমান বিশ্বাসভারতের কমিউনিস্ট পার্টি (মার্ক্সবাদী) ১৯৮৭অনিসুর রহমান বিশ্বাসভারতের কমিউনিস্ট পার্টি (মার্ক্সবাদী) ১৯৯১মুস্তাফা বিন কাশেমভারতের কমিউনিস্ট পার্টি (মার্ক্সবাদী) ১৯৯৬মুস্তাফা বিন কাশেমভারতের কমিউনিস্ট পার্টি (মার্ক্সবাদী) ২০০১মুস্তাফা বিন কাশেমভারতের কমিউনিস্ট পার্টি (মার্ক্সবাদী) ২০০৬মুস্তাফা বিন কাশেমভারতের কমিউনিস্ট পার্টি (মার্ক্সবাদী) ২০১১বীনা মণ্ডলসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের বীনা মণ্ডল তার নিকটবর্তী প্রতিদ্বন্দ্বী সিপিআই (এম) -এর শিবপদ দাসকে পরাজিত করেন।     ১৯৭৭-২০০৬ ২০০৬, ২০০১, ১৯৯৬ এবং ১৯৯১ সালে নির্বাচনে,  সিপিআই (এম) -এর মুস্তফা বিন কাসেম স্বরূপনগর কেন্দ্র থেকে জয়ী হন তার নিকটতম প্রতিদ্বন্দ্বীকে পরাজিত করেন ২০০৬ সালে কংগ্রেসের নারায়ণ গোস্বামী, ২০০১ সালে তৃণমূল কংগ্রেসের স্বরাজ মিশ্র, ১৯৯৬ সালে কংগ্রেসের দীপ্তি  এবং ১৯৯১ সালে কংগ্রেসের আব্দুল হাই সিদ্দিকি। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর আনিসুর রহমান বিশ্বাস ১৯৮৭ সালে কংগ্রেসের আব্দুল হাই সিদ্দিকিকে পরাজিত করেন, ১৯৮২ সালে কংগ্রেসের হারসিত ঘোষকে এবং ১৯৭৭ সালে কংগ্রেসের চন্দ্রনাথ মিশ্রাকে পরাজিত করেন।  ১৯৫১-১৯৭২ কংগ্রেসের চন্দ্রনাথ মিশ্রা ১৯৭২ এবং ১৯৭১ সালে জয়ী হন। সিপিআই এর যামিনি রঞ্জন সেন ১৯৬৯ এবং ১৯৬৭ সালে জয়ী হন। কংগ্রেসের আবদুল গফুর ১৯৬২ সালে জয়ী হন।  কংগ্রেসের মহম্মদ ইশাক ১৯৫৭ এবং ১৯৫১ সালে স্বাধীন ভারতের প্রথম নির্বাচনে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি
হ্যারিসন ডেভিড ওয়ার্ড (জন্ম ২৫ অক্টোবর ১৯৯৯) একজন ইংরেজ ক্রিকেটার। ১ জুলাই, ২০২১ সালে ২০২১ সালের টি- টোয়েন্টি ব্লাস্টে সাসেক্সের হয়ে টি-টোয়েন্টি অভিষেক করেন। তার টোয়েন্টি অভিষেকের আগে, ওয়ার্ডকে আগে ইংল্যান্ড অনূর্ধ্ব-১৯ ক্রিকেট দলের প্রতিনিধিত্ব করার জন্য নির্বাচিত করা হয়েছিল। ২০২১ সালের কাউন্টি চ্যাম্পিয়নশিপে কেন্টের বিপক্ষে সাসেক্সের হয়ে ১১ জুলাই ২০২১ সালে তার প্রথম-শ্রেণীর ক্রিকেটে আত্মপ্রকাশ করেন। একই বছরের, ২৩ জুলাই, ২০২১ সালের রয়্যাল লন্ডন ওয়ান-ডে কাপে সাসেক্সের হয়ে লিস্ট এ তে অভিষেক ঘটে।   তথ্যসূত্র    বহিঃসংযোগ      বিষয়শ্রেণী:অক্সফোর্ডশায়ারের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
রোজ গের্ট্রুড নামাজুনাস (ইংরেজি: Rose Gertrude Namajunas; জন্ম: ২৯ জুন, ১৯৯২) হলেন একজম আমেরিকান মিশ্র মার্শাল আর্টিস্ট। বর্তমানে তিনি আলটিমেট ফাইটিং চ্যাম্পিয়নশিপে (ইউএফসি) স্বাক্ষরকরত চুক্তিবদ্ধ রয়েছেন, যেখানে তিনি মহিলাদের স্ট্রোওয়েট বিভাগে অংশ নিয়েছেন। নামাজুনাস প্রাক্তন ইউএফসি উইমেন স্ট্রোওয়েট চ্যাম্পিয়ন। ১৪ জুলাই, ২০২০ অনুসারে তিনি ইউএফসি মহিলাদের স্ট্রওয়েট র‌্যাঙ্কিংয়ে #১ (প্রথম) এবং ইউএফসি মহিলাদের পাউন্ড-ফর-পাউন্ড র‌্যাঙ্কিংয়ে #৪ (চতুর্থ) অবস্থানে রয়েছেন।  প্রাথমিক জীবন  তারিখে উইসকনসিনের মিলওয়াকিতে এক লিথুয়ানিয়ান দম্পতির ঘরে নামাজুনাস জন্মগ্রহণ করেন। তার পিতামহী রোজ গোটালকায়েত নামাজুনিয়েন-এর (Rožė Gotšalkaitė Namajūnienė) সম্মানে তার নামও রোজ () রাখা হয়েছে। তার পিতামহ একজন স্বাধীন লিথুয়ানিয়ান সামরিক কর্মকর্তা ছিলেন এবং লিথুয়ানিয়ার অস্থায়ী রাজধানী কাউনাসে তাঁর বাড়ির কাছেই সোভিয়েতরা তাকে হত্যা করেছিল। রোজ নামাজুনাস নিয়মিত লিথুয়ানিয়ায় যান এবং লিথুয়ানিয়ান ভাষাও বোঝেন তার দাদা-দাদীর সাথে যোগাযোগের প্রয়োজনে  তিনি বলেছিলেন যে তার বাবা সিজোফ্রেনিয়ায় ভুগছিলেন, যা তার জীবনে জটিলতা ও কষ্টের কারণ হয়ে দাড়িঁয়ে ছিলো। নামাজুনাস পাঁচ বছর বয়সে তাইকওয়ন্ডো অনুশীলন শুরু করেছিলেন। তিনি মাত্র ৯ বছর বয়সেই নিজের পোম বেল্ট (জুনিয়র ব্ল্যাক বেল্ট) অর্জন করেছিলেন। এর পরে তিনি কারাতে এবং জিউ-জিতসু উভয়ই অনুশীলন শুরু করেছিলেন। উচ্চ বিদ্যালয়ে  থাকাকালীন, তিনি রাউফাসপোর্টে ডিউক রাউফাসের সাথে কিকবক্সিং এবং মিশ্র মার্শাল আর্ট প্রশিক্ষণ শুরু করেছিলেন এবং তিনি মিলওয়াকি আর্টস উচ্চ বিদ্যালয়ের সিনিয়র বর্ষীয়ান রেসলারও ছিলেন।  তথ্যসূত্র   বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন খ্রিস্টান বিষয়শ্রেণী:লিথুয়ানীয় বংশোদ্ভূত মার্কিন ব্যক্তি বিষয়শ্রেণী:মার্কিন নারী তায়কোয়ান্দো চর্চাকারী বিষয়শ্রেণী:২১শ শতাব্দীর মার্কিন নারী ক্রীড়াবিদ
কারবাগ (কারাহ বাগ) জেলা পূর্ব আফগানিস্তানের গজনি প্রদেশের দক্ষিণ-পশ্চিম অঞ্চল থেকে ৫৬ কিলোমিটার দুরে অবস্থিত একটি জেলা। Tজেলাটির আয়তন ১,৮০০ কিমি এ সবচেয়ে বেশি জনসংখ্যা ১০৯,০০ জন লোকজনের বসবাস। কিছু কিছু পরিসংখ্যানে বলা হয়ে থাকে যে, এখানকার জনসংখ্যা ২১৮,০০০ এর অধিক।  জেলাটিতে জাতিগত হাজারা এবং পশতুন সম্প্রদায়ের লোকজনের বসবাস।   তথ্যসূত্র  বহিঃসংযোগ  Map of Settlements AIMS, 2002  Qarabagh District, Ghazni Province (Gazni Province), Afghanistan MinDat.org (mineral data)  বিষয়শ্রেণী:গজনি প্রদেশের জেলা বিষয়শ্রেণী:আফগানিস্তান ভৌগোলিক অবস্থান বিষয়ক অসম্পূর্ণ